《冬夜读书有怀竹君妹》
清代·那逊兰保

读罢閒将绣枕欹，书声歇处漏声迟。风来竹院一堂韵，月照芸窗两地思。

碧简多情容我伴，青灯有味许君知。重重别绪绵绵道，樽酒何时共论诗。

作者简介：那逊兰保，博尔济吉特氏，字莲友，蒙古旗人，自署喀尔喀部落女史。宗室副都御史恒恩室，祭酒盛昱母。有《芸香馆遗诗》。